അവാര്ഡിന് പിന്നാലെ എന്നിവരുടെ ഫസ്റ്റ് ലുക്ക് പോസ്റ്റര് പുറത്ത്, സിദ്ധാര്ത്ഥ് ശിവയ്ക്ക് ആശംസയുമായി മമ്മൂട്ടി രണ്ട് സംസ്ഥാന ചലച്ചിത്ര പുരസ്കാരങ്ങള് നേടിയതിന് പിന്നാലെ എന്നിവര് സിനിമയുടെ ഫസ്റ്റ് ലുക്ക് പോസ്റ്റര് പുറത്ത്. മമ്മൂട്ടിയാണ് പോസ്റ്റര് പങ്കുവച്ചത്. ചിത്രത്തിലൂടെ മികച്ച സംവിധായകനുള്ള പുരസ്കാരം നേടിയ സിദ്ധാര്ത്ഥ് ശിവയെ പ്രശംസിച്ചുകൊണ്ടാണ് മമ്മൂട്ടിയുടെ പോസ്റ്റ്. മമ്മൂട്ടിയുടെ പ്രശംസ എന്നിവരുടെ ഫസ്റ്റ് ലുക്ക് പോസ്റ്റര് റിലീസ് ചെയ്യാന് സന്തോഷമുണ്ട്. മികച്ച സംവിധായകനുള്ള സംസ്ഥാന ചലച്ചിത്ര പുരസ്കാരം നേടിയ സിദ്ധാര്ത്ഥ് ശിവയ്ക്ക് ആശംസകള് മമ്മൂട്ടി കുറിച്ചു. ചിത്രത്തിലെ കഥാപാത്രങ്ങളുടെ ചിത്രങ്ങള്ക്കൊപ്പമാണ് പോസ്റ്റര്. ചിത്രത്തിലെ പ്രകടനത്തിന് സുധീഷിന് മികച്ച സഹനടനുള്ള പുരസ്കാരവും ലഭിച്ചിരുന്നു. സിദ്ധാര്ത്ഥ് ശിവയ്ക്ക് അവാര്ഡ് കിട്ടാന് കാരണം ജീവിതത്തിലെ നിര്ണായമായ ഒരു പരീക്ഷണ ഘട്ടത്തെ നേരിടേണ്ടി വരുന്ന ഒരു സംഘം യുവാക്കളുടെ വിഹ്വലതകളെ ശില്പഭദ്രതയോടെ അയത്ന ലളിതമായി ആവിഷ്കരിച്ച സംവിധാന മികവിനാണ് സിദ്ധാര്ത്ഥ് ശിവയ്ക്ക് അവാര്ഡ് എന്നാണ് ജൂറി പറയുന്നത്. എന്നിവര് എന്ന തന്റെ ചിത്രത്തിലൂടെ മനുഷ്യന്റെ പെരുമാറ്റത്തിലെ സങ്കീര്ണതകളെയും അവയുടെ രീതിയെയും കുറിച്ചാണ് സിദ്ധാര്ഥ് ശിവ പറയുന്നത്. വ്യക്തിപരമായ ശത്രുത രാഷ്ട്രീയ വൈരമായി മാറുന്ന സംഭവത്തോടെയാണ് തുടക്കം. തുടര്ന്ന് വിദ്യാര്ഥികള്ക്ക് ഒളിവില് താമസിക്കേണ്ടിവരുന്നു.